- 48 — 



uden Blomster, men at Birken her danner moden Frugt, kunde jeg 

 overbevise mig om ved de mange unge, de yngste 1 — 2aarige, 

 Planter, der fandtes mange Steder i Kratbunden. Birken saa i det 

 hele taget meget godt ud, og ingen bladløse eller raadnede Grene 

 var iøjnefaldende. Kun ved Krattets Yderside, og navnlig ved dets 

 øvre Grænse, saa jeg ikke faa døde Birke, hvis Rødder ved den 

 lerede Bunds Bortfygen er blevne blottede, saa Træerne er faldne 

 om. Jordbunden bestaar af den sædvanlige Ler og er som nævnt 

 i Krattets Ydergrænse stedt i Fare for Stormens Indvirkning; des- 

 uden har Vildbækkene gravet Leje gennem Jordbunden, og antagelig 

 stammer nogle døde Birke, jeg saa paa Vejen fra Skeiöararjökull til 

 Krattet, fra en saadan Ødelæggelse, eller muligvis stammer de fra 

 den Tid, da Skeiöara randt langs Kratskrænterne og ødelagde en 

 hel Del. 



Indblandet i Birkekrattet, der er dannet af Betula odorata, 

 forekommer Sorbus Aucuparia af lignende Højde som Birken. De 

 to største Rønnetræer jeg maalte var af følgende Størrelser: det 

 ene var 4 Meter højt og Stammen 82 Cm. i Omkreds, det var 

 afblomstret ( 10 /s), det andet Træ var 6 Meter højt og Stammen 

 87 Cm. i Omkreds, uden Blomster og overvokset med Mosser og 

 Lichener. 



Underskov. Her forekom Pilekrat dannet af Salix phylicifolia 

 mange Steder i Krattet som en frodig Underskov med Gennemsnits- 

 højde af omtrent 2 Meter, det højeste Pileeksemplar var 3 Meter 

 højt. Stammerne var dog ikke mere end 18 — 24 Cm. i Omkreds. 

 Ved Kratgrænsen dannede denne Pil lave hvælvede „Klitter" i den 

 bevægelige Lerbund. 



Bundvegetationen i Krattet er en Blanding af Græsmark 

 og Lynghede, af hvilke den første er den overvejende. Som domi- 

 nerende i Græsmarken forekom Agrostis vulgaris, usædvanlig høj, 

 men forholdsvis tynd og svag, hvad der antagelig maa sættes i 

 Forbindelse med den svage Belysning paa Grund af Birkens Tæthed. 

 Som subdominerende forekom Anthoxanthum odoratum og Rubus 

 saxatilis. Lyngheden var dannet af pletvis udbredte Samlag af 



Arctostaphylus uva ursi. Vaccinium uliginosum. 



Galluna vulgaris. Salix lanata. 



Empetrum nigrum. 

 Spredtvoksende forekom : 



Thymus Serpyllum. Gerastium vulgare. 



Parnassia palustris. Galium verum. 



